
ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ

Πανελλήνιοι Αγώνες Αερομοντελισμού 
Κατηγορίας Ηλεκτροκίνητων Αερομοντέλων F5B-BF1-GR
ΕΝΗΜΕΡΩΤΙΚΟ ΔΕΛΤΙΟ 
Η Ελληνική Αεραθλητική Ομοσπονδία προσκαλεί όλα τα σωματεία μέλη της, να λάβουν μέρος στους Πανελλήνιους Αγώνες Αερομοντελισμού στην κατηγορία F5B-BF1-GR που θα γίνουν στο Αεραθλητικό Κέντρο Hobby Box στην περιοχή Ακραίφνιο-Αλίαρτος της Βοιωτίας, το Σάββατο 4 και Κυριακή 5 Ιουνίου 2005. Οι αγώνες αυτοί προσμετρούνται στην αξιολόγηση των σωματείων. 
· Τα σωματεία που επιθυμούν να λάβουν μέρος με αθλητές τους, στον εν λόγω αγώνα, καλούνται να στείλουν συμπληρωμένο το επισυναπτόμενο σχετικό έντυπο στον οργανωτή το αργότερο έως την Δευτέρα 30 Μαίου 2005 και ώρα 15:00 . Συμμετοχές πέραν της ημερομηνίας και ώρας αυτής δεν θα γίνουν δεκτές. 
1. Εκδήλωση - Οργανωτής:

Πανελλήνιοι Αγώνες Αερομοντέλων στην κατηγορία F5Β-BF1-GR. Οι αγώνες έχουν προκηρυχθεί από την Ελληνική Αεραθλητική Ομοσπονδία και την διοργάνωση έχει αναλάβει η Επιτροπή Αερομοντελισμού της ΕΛΑΟ σε συνεργασία με την Ένωση Αερομοντελιστών Αθηνών.
2. Ημερομηνίες:

Σάββατο 4 Ιουνίου
 
Τεχνικός Έλεγχος 

12:00-13:00



1ος γύρος


14:00



2ος γύρος


16:00

Κυριακή 5 Ιουνίου 

3ος γύρος


10:00
 


4ος γύρος


12:00
Το ωρολόγιο πρόγραμμα είναι δυνατόν να αλλάξει ως προς τον χρόνο έναρξης του κάθε γύρου, ανάλογα με τον αριθμό των συμμετεχόντων αθλητών. Δεν θα γίνει επίσημη πτήση μετά την 7:30 μμ.
3. Χώρος Αγώνων:

«Αεραθλητικό κέντρο Hobby Box», στην Βοιωτία. Έξοδος από το 102ο χλμ Ε.Ο. Αθηνών-Λαμίας, πινακίδα Ακραίφνιο / Αλίαρτος.
4. Αθλητές:

Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο. Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ και να παρουσιάσει στην διάρκεια του τεχνικού ελέγχου το αθλητικό δελτίο που εκδίδει η ΕΛΑΟ. 

Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Είναι δυνατόν επίσης να λάβουν μέρος αθλητές από την Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών.
5. Κανονισμοί Αγώνων
Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI). Για τις κατηγορία F5Β-BF1-GR το γενικό τμήμα είναι ίδιο με την κατηγορία F5B. 
Ο τρέχον κανονισμός F5B υπάρχει στο Internet, www.fai.org/aeromodelling/, ενώ η μετάφρασή του, καθώς και ο κανονισμός F5B-BF1-GR υπάρχει στο www.elao.gr στο τμήμα του αερομοντελισμού. Οι κανονισμοί υπάρχουν επίσης και στην γραμματεία του κάθε σωματείου. 
Θα διεξαχθούν 4 βαθμολογούμενοι γύροι. Σε περίπτωση δυσμενών καιρικών συνθηκών ο αγώνας θα θεωρηθεί έγκυρος εφ’ όσον έχει ολοκληρωθεί τουλάχιστον ένας πλήρης γύρος πτήσεων. 

Για να διεξαχθούν οι αγώνες θα πρέπει στον τεχνικό έλεγχο που προηγείται των αγώνων να έχουν περάσει με επιτυχία τουλάχιστον 5 αθλητές. Όποιος αθλητής δεν παρουσιαστεί αυτοπροσώπως με τουλάχιστον ένα μοντέλο στον τεχνικό έλεγχο θα αποκλειστεί από την συνέχεια των αγώνων. 

6 Συχνότητες:

Επιτρέπεται η χρήση συχνοτήτων εντός των περιοχών:

35, 40, 41, 50, 53 και 72 MHz.

Σύμφωνα με τον κανονισμό του αγώνα ο κάθε αθλητής πρέπει να δηλώσει την δυνατότητα χρήσης δύο (ή περισσότερων) συχνοτήτων. 
7. Έπαθλα:
Θα απονεμηθούν κύπελλα και αναμνηστικά διπλώματα στους τρεις πρώτους νικητές του αγώνα. Διάκριση θα απονεμηθεί και στους τρείς αθλητές, με την καλύτερη επίδοση, με απλά μοτέρ «κλειστού τύπου».

Θα απονεμηθεί επίσης και το έπαθλο «ΓΕΩΡΓΙΟΣ ΣΕΒΑΣΤΟΣ» που αθλοθετείται από την Ενωση Αερομοντελιστών Αθηνών εις μνήμη του πρωτεργάτη της κατηγορίας αυτής. 
Η τελετή απονομής θα γίνει μετά το τέλος της διεξαγωγής των αγώνων.
8. Υποβολή Ενστάσεων
Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI, Section 4b, item B.14. Για να συζητηθεί ένσταση, πρέπει να συνοδεύεται υποχρεωτικά από το ποσό που προβλέπεται στους διεθνείς κανονισμούς, το οποίο θα επιστραφεί στο σωματείο, σε περίπτωση που η ένσταση του γίνει δεκτή. Στην ένσταση θα πρέπει να αναγράφεται το άρθρο του κανονισμού το οποίο παραβιάστηκε.
Αρμόδιος να υποβάλει ένσταση είναι μόνο ο αρχηγός της ομάδας συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του, καταρχάς δηλώσει συμμετοχή και παρουσιαστεί  στον τεχνικό έλεγχο. 
9. Ασφάλιση
Όλοι οι αθλητές που θα λάβουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων, είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρία. Στην τελευταία περίπτωση μαζί με την δήλωση συμμετοχής θα πρέπει να κατατεθεί και αντίγραφο του αντίστοιχου ασφαλιστηρίου συμβολαίου.
10. Επικοινωνία:

Το 2ο ενημερωτικό δελτίο, με τις τελευταίες πληροφορίες για τον αγώνα, θα σταλεί την Τετάρτη 1 Ιουνίου 2005, μόνο σε όσα σωματεία δηλώσουν συμμετοχή.
Για οποιαδήποτε διευκρίνιση, ή πληροφορίες, είναι δυνατόν να επικοινωνείτε με το fax: 210 9649 547 ή το email: eale@hol.gr 
Για διαμονή υπάρχουν ξενοδοχεία τόσο στην Αλίαρτο όσο και στην Λιβαδειά.
Αλίαρτος – 
Hotel Tsaparas  
(22680) 23522, 22022
Λιβαδειά -  
Hotel Levadia

(22610) 23611, 23612-7


Hotel Erato

(22610) 20351, 20352-3

